kardosdrur/scandi-wiki huggingface dataset:
Per Franklin

Per Franklin (født 21. juli 1983 i Göteborg i Sverige) er en svensk professionel MMA-udøver, der konkurrer i weltervægt-klassen. Han er mest kendt for at have kæmpet mod italienske Orlando D'Ambrosio som han vandt en enstemmig pointsejr mod ved Cage Warriors 93 i Göteborg den 18. april 2018.

Franklin er på nuværende tidspunkt (maj, 2018) rangeret som nr 16. på Europe Nordic-listen i weltervægt-klassen på Tapology.

Franklin møder danske Frodi Vitalis Hansen til Danish MMA Night den 9. juni 2018 i Brøndbyhallen i København.

MMA-karriere

Amatørkarriere 
Franklin endte med en amatørrekordliste på 3 sejre, 2 nederlag.

Professionel karriere 
Efter en vellykket amatørkarriere valgte Franklin i 2011 at blive professionel. Han debuterede ved Shooto Finland - Chicago Collision 9 den 19. november 2011 i Joensuu i Finland, hvor han vandt over finske Joni Nivalainen på submission (Arm-Triangle Choke) i 2. omgang.

Eksterne henvisninger 
 

MMA-udøvere fra Sverige
Kampsportsudøvere fra Sverige
Espen Kolltveit

Fernando Flores (født 13. juni 1983) er en norsk professionel MMA-udøver og Thai-bokser, der konkurrer i bantamvægt-klassen. 

Kolltveit mødte danske Jonas Troest til Danish MMA Night den 9. juni 2018 i Brøndbyhallen i København. Han tabte til ham på submission i første omgang.

MMA-karriere

Amatørkarriere
Den 31. juli 2015 i Hua Hin i Thailand vandt Kolltveit sin første thaiboksekamp.
Kolltveit slog engelske Garry Sudron via submission i anden omgang ved Combat Challenge North East 5 i Middlesbrough i England den 9. april 2016.

Profesionel karriere
Han fik sin professionelle MMA-debut ved Olympus Fighting Championships 2 i Middlesbrough i England den 2. december 2017, hvor han tabte via submission til engelske Callum Ellenor.

Eksterne henvisninger 

MMA-udøvere fra Norge
Melvin van Suijdam

Melvin van Suijdam (født i Amsterdam Holland) er en hollandsk professionel MMA-udøver, der konkurrer i fjervægt-klassen. Van Suijdam har sort bælte i judo hvor han har vundet 10 kampe og tabt 1.
Van Suijdam har vundet to af sine sidste tre professionelle kampe. Han er mest kendt for at have kæmpet mod belgiske Maarten Wouters som han vandt via submission ved Staredown Fighting Championship 12 i Antwerp i Belgien den 17. marts 2018.

Van Suijdam møder danske Louis Glismann til Danish MMA Night den 9. juni 2018 i Brøndbyhallen i København.

MMA-karriere

Profesionel karriere 
Van Suijdam fik sin professionelle MMA-debut ved K.O. Events - Tough is Not Enough i Rhoon i Holland den 24. april 2013, hvor han tabte et KO-nederlag mod Djamil Chan.

Privatliv 
Van Suijdam har studeret på Academie voor Lichamelijke Opvoeding.

Eksterne henvisninger 
 

MMA-udøvere fra Holland
Hasib Fatah

Hasibullah Fatah (født 1987 i Kabul, Afghanistan er en hollandsk professionel MMA-udøver, der konkurrer i fjervægt-klassen.
Flores har vundet 4 ud af sine 5 professionelle kampe. Han har mest kendt for at have kæmpet mod hollandske Jasper Wiersman som han vandt over på knockout i 1. omgang den 24. marts 2018.

Fatah er på nuværende tidspunkt (maj, 2018) rangeret som nr 27. på Germany-listen i fjervægt-klassen på Tapology.

Fatah skulle have mødt danske Rhassan Muhareb til Danish MMA Night den 9. juni 2018 i Brøndbyhallen i København, men måtte den 1. juni trække sig på grund af en skade.

MMA-karriere

Profesionel karriere 
Han fik sin professionelle MMA-debut ved Fight Club Den Haag 2014 i Haag i Holland den 22. juni 2014, hvor han knockoutede den hollandske debutant Farid Talif efter blot 13 sekunder i 1. omgang.

Privatliv 
Hasib er gift og bruger meget tid i sin hjemby Kabul i Afghanistan.

MMA-udøvere fra Holland
Jonathan Bosuku

Jonathan Bosuku (født 26. oktober 1995 i Paris i Frankrig) er en fransk professionel MMA-udøver, der konkurrer i mellemvægt-klassen. Han kæmper pt i den franske HFC-liga (Hard Fighting Championship), som han er ubesejret i.
Bosukku har vundet 6 ud af sine sidste 7 professionelle kampe. Han er mest kendt for at have besejret franske Julien da Silva 2 gange, hvor den første var på en enstemmig afgørelse i Cognac i Frankrig den 25. marts 2017 i og den anden var på knockout den i Basel i Schweitz 1. juli 2017. Udover dette har han besejret navne som Aymard Guih, Darren Hession, Gregory Beyon og Dimitri Soler.

Bosuku er på nuværende tidspunkt (maj, 2018) rangeret som nr 58. på Europe Western-listen i mellemvægt-klassen på Tapology.

MMA-karriere

Amatørkarriere 
Han voksede op i Pantin og begyndte her at interessere sig for kampsport og flyttede som 12-årig til Valenton for at træne Ju-jitsu og MMA. Han debuterede som amatør mod franske Soufiene Oudina, som han tabte til på en enstemmig afgørelse i Hainaut i Belgien, den 6. oktober 2012.

Profesionel karriere 
Han fik sin professionelle MMA-debut ved 100% Fight 18 - VIP i Aubervilliers i Frankrig den 15. februar 2014, hvor han tabte via submission i 2. omgang mod franske Mohamed Cameche. Han mødte den senere UFC-kæmper, Mickael Lebout som han tabte til via submission i 1. omgang ved 100% Fight 22 - Supreme League Finals den 30. maj 2014 i Aubervilliers i Frankrig.

Eksterne henvisninger 
 

MMA-udøvere
Sportsfolk fra Frankrig
Louis Weisdorf

Louis Weisdorf (født 29. marts 1932 i København, død 9. januar 2021) var en dansk arkitekt og industriel designer. Han er navnlig kendt for sine lampedesign, sit fliselægningsmønster kaldet Fisken samt sit bidrag til arkitekturen i forlystelsesparken Tivoli i København. Hans bedst kendte lamper omfatter Multi-Lite, Turboen og Konkylien. I Tivoli har han især sat sit præg på restaurant Perlen og friluftscenen Plænen (kaldet Perlen/Plænen komplekset).
 
Louis Weisdorf blev uddannet på Kunstakademiets Arkitektskole i årene 1949-1954. I den tidlige del af sin karriere arbejdede han for de anerkendte danske arkitekter Verner Panton og Poul Henningsen (kendt som PH). Gennem sin 10 år lange ansættelse som tegnestuechef på Tivolis tegnestue arbejdede han også under ledelse af Poul Henningsens søn Simon Henningsen. Mange af Weisdorf senere design er inspireret af disses arkitektoniske principper. Blandt andet bygger hovedparten af Weisdorfs lamper på Poul Henningsens lystekniske principper.
 
Et særligt kendetegn ved Louis Weisdorf’s lampedesign er, at hver enkelt lampe er opbygget af identiske elementer. Den prisbelønnede  Turbo pendel er et eksempel herpå. Andre af hans lamper inkluderer Ekko og Facet samt Delfinen og Tulipanen, som tidligere produceret af de anerkendte danske belysningsfirmaer Lyfa og Le Klint. Weisdorf’s tidligste lampedesign Konkylie pendlen ses i Tivoli’s have nær Kinesertårnet. 
 
Louis Weisdorf udviklede i 1974 betonbelægningsstenen Fisken for betonfirmaet KH Beton (senere Unicon Beton). Stenens konkav-konvekse side- og kantforløb skaber en låsevirkning, når stenene lægges i forbandt. Stenen fik navnet Fisken som følge af dens lighed med en rødspætte. Fisken ses i dag i mange villahaver og på offentlige pladser. 
 
Louis Weisdorf blev selvstændig arkitekt i 1967 med tegnestue på Gammel Strand i København, hvor han blandt andet tegnede det tidligere billetkontor for Havne- og kanalrundfarten. Hans sidste arkitekttegnestue lå i Vinstrup på Sjælland.

Kilder og henvisninger

Designere fra Danmark

Arkitekter fra Danmark
Kerry Hughes

Kerry Hughes (født 21. februar 1985 i Bow, East London, England,) er en engelsk professionel MMA-udøver,Thai-bokser og kickbokser, der konkurrer i bantamvægt-klassen. Hun er på nuværende tidspunkt på kontrakt med den britiske organisation Cage Warriors. Hun har besejret navne som Clemence Schreiber og Amanda Kelly.
I 2016 vandt hun BCMMA-mesterskabet.

Hun er udover dette Brittisk Fjervægt Mester i K-1 i 2012.

Hughes er på nuværende tidspunkt (maj, 2018) rangeret som nr 36. på United Kingdom & Ireland-listen i bantam-klassen på Tapology.

Hughes møder svenske Pannie Kianzad til Danish MMA Night den 9. juni 2018 i Brøndbyhallen i København.

MMA-karriere

Amatørkarriere 
Hughes startede til Thaiboxing i Tottenham som 13-årig. I 2012 begyndte hun som 27-årig at træne MMA og forblev ubesejret som amatør.

Profesionel karriere 
Hun fik sin professionelle MMA-debut ved UCMMA 35 i London i England den 3. august 2013, hvor hun vandt en enstemmig afgørelse mod engelske LJ Adams. Hun fik herefter en kontrakt med den britiske organisation Cage Warriors.

Privatliv 
Hughes bor sammen med sin kæreste Ray i Wivenhoe i England.

Eksterne henvisninger 
 

MMA-udøvere fra England
Kickboksere
Brasiliansk Jiu-jitsu-udøvere
Glyn James

Edward Glyn James (født 17. december 1941 i Llangollen, Wales) er en walisisk tidligere fodboldspiller (centerhalf).

På klubplan tilbragte James hele sin aktive karriere, fra 1959 til 1974, hos Blackpool F.C. i England. Han nåede næsten 400 ligakampe for klubben, der i denne periode spillede i både den bedste og næstbedste engelske række.

James spillede desuden ni kampe for Wales' landshold.

Referencer 

Fodboldspillere fra Wales
Fodboldspillere fra Blackpool F.C.
Ray Lambert

Raymond "Ray" Lambert (født 18. juli 1922, død 22. oktober 2009) var en walisisk fodboldspiller (forsvarer).

På klubplan tilbragte Lambert hele sin karriere, fra 1939 til 1956, hos Liverpool F.C. i sin England. Han spillede mere end 300 ligakampe for klubben, og var med til at vinde det engelske mesterskab i 1947.

Lambert spillede desuden fem kampe for Wales' landshold.

Referencer 

Fodboldspillere fra Wales
Fodboldspillere fra Liverpool F.C.
Iwan Roberts

Iwan Wyn Roberts (født 26. juni 1968 i Bangor, Wales) er en walisisk tidligere fodboldspiller (angriber).

Roberts tilbragte hele sin 19 år lange karriere i England, hvor han primært spillede i klubber i de lavere rækker. Han repræsenterede blandt andet Watford, Huddersfield, Leicester og Norwich. Hos Norwich spillede han mere end 250 kampe over en periode på syv år, og blev valgt ind i klubbens Hall of Fame.

Roberts spillede desuden 15 kampe for Wales' landshold, som han debuterede for 11. oktober 1989 i en VM-kvalifikationskamp på hjemmebane mod Holland.

Referencer 

Fodboldspillere fra Wales
Fodboldspillere fra Norwich City F.C.
Fodboldspillere fra Leicester City F.C.
Fodboldspillere fra Huddersfield Town F.C.
Fodboldspillere fra Wolverhampton Wanderers F.C.
Fodboldspillere fra Watford F.C.
Fodboldspillere fra Gillingham F.C.
Fodboldspillere fra Cambridge United F.C.
Fodboldtrænere fra Wales
Ceri Hughes

Ceri Hughes (født 26. februar 1971 i Pontypridd, Wales) er en walisisk tidligere fodboldspiller (midtbane).

På klubplan tilbragte Hughes størstedelen af sin karriere i England, hvor han blandt andet spillede otte sæsoner hos Luton og tre hos Wimbledon.

Hughes spillede desuden otte kampe for Wales' landshold, som han debuterede for 30. september 1992 i en venskabskamp mod Holland.

Referencer 

Fodboldspillere fra Wales
Fodboldspillere fra Luton Town F.C.
Fodboldspillere fra Portsmouth F.C.
Fodboldspillere fra Wimbledon F.C.
Fodboldspillere fra Cardiff City F.C.
Kollhellaren

Kollhellaren, også kaldet Refsvikhula, er en grotte i Moskenes kommune i Nordland. Den ligger ved det fraflyttede fiskevær Refsvika, på vestsiden af den sydvestlige del af Moskenesøya. I grotten findes hulemalerier som kan være mellem 2500 og 4000 år gamle. Der er fundet sammenlagt 33 figurer væggene i den 115 meter lange grotte. Indgangen til Kollhellaren er ca. 50 meter høj og 12 meter bred.

Selve hulen har været kendt længe. Da Refsvika var beboet, søgte kvæget ind i hulen i dårligt vejr, og til tider blev der også malket i hulen. Hulemalerierne blev først opdaget i 1987, da arkæologistuderende fra Tromsø Museum lavede undersøgelser i forbindelse med udarbejdelse af økonomisk kartverk. Det er lidt usikkert om hulemaleriene er malet eller skrabet frem. Førstekonservator Kristen Michelsen ved Historisk Museum i Bergen mente i en rapport i 1989 at figurerne er skrabet frem, men konservator og forsker Terje Norsted ved Norsk institutt for kulturminneforskning (NIKU) holder i sin rapport fra 1998 på at de må være malet.

I 1994 blev Kollhellaren fredet i henhold til kulturminneloven, og det er kun tilladt at besøge den sammen med godkendt guide.

Eksterne henvisninger 
 Lofotodden nasjonalpark - Forstudium til konsekvensanalyse (s. 51-54) (2012)
 Rapport fra Terje Norsted, NIKU (1998)
 Georg Blichfeldt: Hulemalerier i midnattssol  (i Lofotboka -90, s. 9-13)
 Norsk Fiskeværsmuseum: Hulemaleriene i Refsvika (skrevet av Gro Røde, besøkt 23. september 2012)
 NRK: Steinalder-kunst i særklasse (26. august 2008, besøkt 23. september 2012)

Lofoten
Grotter
Andy Melville

Andrew Roger "Andy" Melville (født 29. november 1968 i Swansea, Wales) er en walisisk tidligere fodboldspiller (forsvarer).

Efter at have startet sin karriere hos Swansea City i sin fødeby, spillede Melville resten af sin karriere i engelsk fodbold. Her spillede han blandt andet seks sæsoner hos Sunderland og fem hos Fulham. Han stoppede sin karriere i 2005.

Melville spillede desuden, over en periode på hele 15 år, 65 kampe for Wales' landshold.

Referencer

Eksterne henvisninger 

Fodboldspillere fra Wales
Fodboldspillere fra West Ham United F.C.
Fodboldspillere fra Swansea City A.F.C.
Fodboldspillere fra Nottingham Forest F.C.
Fodboldspillere fra Fulham F.C.
Fodboldspillere fra Sunderland A.F.C.
Fodboldspillere fra Bradford City A.F.C.
Fodboldspillere fra Oxford United F.C.
Personer fra Swansea
Thomas Lemar

Thomas Lemar (født 12. november 1995 på Guadeloupe), er en fransk fodboldspiller (midtbane), der spiller for Atlético Madrid, som han har repræsenteret siden 2018.

Klubkarriere 
Født på Guadeloupe i Caribien, rejste Lemar i 2010 til det franske fastland for at spille på ungdomsniveau for SM Caen. Han blev i 2011 en del af klubbens seniortrup og debuterede for førsteholdet 2. august 2013 i en Ligue 2-kamp mod Dijon. I sommeren 2015 skiftede han til AS Monaco.

Lemar var i 2017 med til at vinde det franske mesterskab med Monaco og nåede i samme sæson semifinalen i Champions League.

I sommeren 2018 skiftede Lemar til spanske Atlético Madrid i en transfer til en værdi af 630 mio. kr.

Landshold 
I perioden 2015-2016 spillede Lemar ni kampe og scoredet ét mål for det franske U/21-landshold. Han debuterede for A-landsholdet 15. november 2016 i en venskabskamp mod Elfenbenskysten. 31. august 2017 scorede han sine første to mål for landsholdet i en storsejr på 4-0 over Holland. Lemar blev af landstræner Didier Deschamps udtaget til VM 2018 i Rusland.

Referencer

Eksterne henvisninger 

Fodboldspillere fra Frankrig
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Fodboldspillere fra Guadeloupe
Fodboldspillere fra AS Monaco FC
Fodboldspillere fra SM Caen
Dr. Kawashima's Brain Training: How Old Is Your Brain?

Dr. Kawashima's Brain Training: How Old Is Your Brain?, kendt i Nord-Amerika som Brain Age: Train Your Brain in Minutes a Day!, er et puzzlespil udviklet og udgivet af Nintendo til Nintendo DS. Det blev udgivet i Japan den 19. maj 2005 og året efter i Nord-Amerika og Europa. Spillet blev tilgængeligt på Nintendo eShop til Wii U i Japan den 3. juni 2014 og i Europa den 12. juni 2014. Det var distribueret gratis frem til 30. juni 2014 i Japan og 10. juli i Europa, og har været tilgængeligt for køb i Europa siden 25. juni 2015. Brain Training blev efterfulgt af More Brain Training from Dr. Kawashima: How Old Is Your Brain? til Nintendo DS og dernæst Dr. Kawashima's Devilish Brain Training: Can You Stay Focused? til Nintendo 3DS.

Brain Training er udviklet til at spilles dagligt i korte sessioner, i lighed med spil som Animal Crossing: Wild World og Nintendogs. Spilleren holder Nintendo DS-konsollen på siden, hvor pegeskærmen enten ligger til højre for højrehåndede personer eller til venstre for venstrehåndede. Spillet styres udelukkende af pegeskærmen og mikrofonen, og spilleren svarer på opgaver enten ved at skrive på skærmen eller tale til mikrofonen. 
Brain Training indeholder flere typer aktiviteter, blandt andet matematiske spørgsmål og sudoku-gåder, med hensigt at stimulere ulige områder af hjernen. Før man kan begynde spillet, må man opgive information om hvilken hånd man skriver med og fødselsdato. Spilleren løser derefter forskellige opgaver og spillet afgør tilstanden til spillerens hjerne, hvis præsenteres af spillet som en alder, "Brain Age", der kan variere mellem 20 til 80 år afhængig af spillerens præstation. 

Brain Training blev markedsført som en del af Touch! Generations-serien, en serie af spil rettet mod grupper der traditionelt ikke spiller computerspil. Spillet har været en kommerciel succes og har solgt over 19 millioner kopier. Det har været enkelte uoverensstemmelser om spillets videnskabelige effektivitet.

Referencer

Eksterne henvisninger 
Nordamerikansk webside

Computerspil fra 2005
Hjernevridere
Nintendo DS-spil
Virtual Console-spil til Wii U
Corentin Tolisso

Corentin Tolisso (født 3. august 1994 i Tarare, Frankrig), er en fransk fodboldspiller (central midtbane). Han har siden 2017 spillet for Bayern München i den tyske Bundesliga.

Klubkarriere 
Efter i en årrække at have været en del af klubbens ungdomssystem blev Tolisso i 2012 rykket op i seniortruppen hos den franske storklub Olympique Lyon. Han debuterede for klubbens førstehold 10. august 2013 i en Ligue 1-kamp mod Nice og blev efterfølgende hurtigt en etableret del af startopstillingen. Allerede i sæsonen 2014-15 spillede han samtlige Lyons 38 Ligue 1-kampe, og scorede undervejs syv mål.

Tolisso fortsatte med at imponere, og i sommeren 2017 blev han solgt til tyske Bayern München for en pris på ca. 40 millioner euro. Dermed blev han det dyreste indkøb i både Bayern München og i Bundesligaens historie. Han var i sin første sæson, 2017-18, med til at vinde det tyske mesterskab med klubben.

Landshold 
I perioden 2014-2016 spillede Tolisso 19 kampe og scoredet seks mål for det franske U/21-landshold. Han debuterede for A-landsholdet 28. marts 2017 i en venskabskamp mod Spanien og har (pr. december 2022) spillet 28 landskampe. Han blev udtaget til VM 2018 i Rusland.

Referencer

Eksterne henvisninger 

Fodboldspillere fra Frankrig
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Fodboldspillere fra Olympique Lyon
Fodboldspillere fra FC Bayern München
Djibril Sidibé

Djibril Sidibé (født 29. juli 1992) er en fransk professionel fodboldspiller, som spiller for Ligue 1-klubben AS Monaco og det franske landshold.

Klubkarriere

Troyes 
Sidibé startede sin karriere hos Troyes AC i sin fødeby, hvor han spillede både hele sin ungdomstid samt de første år på seniorplan. Han debuterede for klubbens førstehold, der på daværende tidspunkt spillede i den næstbedste række Ligue 2, i 2010. Efter at have været med til at sikre klubben oprykning til Ligue 1 skiftede han i 2012 til Lille.

Lille 
I de følgende fire sæsoner repræsenterede Sidibé Lille i Ligue 1, og var også med til at spille Champions League med klubben. Han blev i 2016 solgt til ligarivalerne AS Monaco for en ikke offentliggjort pris.

Monaco 
Sidibé spillede en stor rolle i at Monaco vandt ligaen i hans debutsæson.

Lån til Everton 
Sidibé blev i august 2019 lånt til Everton. Der var en mulighed for at gøre aftalen permanent, men den blev ikke taget.

Landshold

Ungdomslandshold 
Sidibé har spillet på flere ungdomslandshold.

Seniorlandshold 
Sidibé gjorde sin debut for seniorlandsholdet den 1. september 2016.

Sidibé var del af Frankrigs trup til VM 2018, hvor at Frankrig vandt verdensmesterskabet.

Referencer

Eksterne henvisninger 

Fodboldspillere fra Frankrig
Fodboldspillere fra Troyes AC
Fodboldspillere fra Lille OSC
Fodboldspillere fra AS Monaco FC
Fodboldspillere fra Everton F.C.
Deltagere ved verdensmesterskabet i fodbold 2018
Personer fra Troyes
Forsvarsspillere (fodbold)
Lucas Hernández

Lucas François Bernard Hernández eller bare Lucas (født 14. februar 1996 i Marseille, Frankrig) er en fransk fodboldspiller (venstre back/midterforsvarer). Han spiller for FC Bayern München i den Tyske Bundesliga efter han skiftede fra Atletico Madrid i sommeren 2019. Bayern München betalte i omegnen af 600 millioner kroner, hvilket gør ham til den næstdyreste forsvarsspiller, kun overgået af Virgil van Dijk

Klubkarriere 
Allerede i sine tidlige ungdomsår, i 2007, skiftede Lucas til Atlético Madrids akademi. Han blev rykket op i klubbens seniortrup i 2014. Han var en del af klubbens pre-season-tur i USA og Mexico, og debuterede for førsteholdet i en Copa del Rey-kamp mod L'Hospitalet 3. december 2014.

Lucas var med Atlético med til at nå Champions League-finalen 2016 mod lokalrivalerne Real Madrid, hvor han blev skiftet ind i løbet af den forlængede spilletid. Real endte med at vinde kampen efter straffesparkskonkurrence. Året efter var han med til at vinde Europa League efter finalesejr over Olympique Marseille.

Landshold 
Lucas står (pr. december 2022) noteret for 33 kampe for det franske landshold, som han debuterede for 23. marts 2018 i en venskabskamp mod Colombia. Han var en del af den franske trup til VM 2018 i Rusland og VM 2022 i Qatar.

Referencer

Eksterne henvisninger 

Fodboldspillere fra Frankrig
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Fodboldspillere fra Atlético Madrid
Personer fra Marseille
Deltagere ved verdensmesterskabet i fodbold 2022
Presnel Kimpembe

Presnel Kimpembe (født 13. august 1995 i Beaumont-sur-Oise, Frankrig) er en fransk fodboldspiller (midterforsvarer/venstre back). Han spiller for Paris Saint-Germain i Ligue 1.

Klubkarriere 
Kimpembe blev indrullet i Paris Saint-Germains ungdomssystem allerede i 2005, og spillede de følgende mange år på klubbens ungdomshold. Han blev rykket op i seniortruppen i 2013, og debuterede for klubbens førstehold 17. oktober 2014 i en Ligue 1-kamp mod Lens.

Landshold 
Kimpembe står (pr. maj 2018) noteret for én kamp for det franske landshold, som han debuterede for 27. marts 2018 i en venskabskamp mod Rusland. Han var en del af den franske trup til VM 2018 i Rusland.

Kimpembe spillede desuden i årene 2015-16 11 kampe for det franske U/21-landshold.

Referencer

Eksterne henvisninger 

Fodboldspillere fra Frankrig
Fodboldspillere fra Paris Saint-Germain
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020